जिले में भामाशाह सुविधा एवं समाधान शिविर 7 मार्च से
जिले में भामाशाह सुविधा एवं समाधान शिविर 7 मार्च से
भास्कर न्यूज | सिरोही
राज्यसरकार के निर्देश पर भामाशाह योजना प्लेटफार्म से लाभ हस्तांतरण प्रक्रिया के व्यापक प्रचार-प्रसार तथा इस संबंध में आमजन को आने वाले वाली समस्याओं शंकाओं के समाधान के लिए पूर्व में लगाए गए सुविधा शिविरों की सफलता उपयोगिता को देखते हुए पुन: भामाशाह सुविधा एवं समाधान शिविरों का आयोजन किया जा रहा है। कलेक्टर अभिमन्यु कुमार ने बताया कि गत चरणों के शिविरों के तहत संपादित गतिविधियों के साथ, इस चरण में भामाशाह प्लेटफार्म से जोड़ी जाने वाली नई योजनाओं की सीडिंग तथा ई-मित्र पे-प्वाइंट बनाने पर विशेष ध्यान दिया जाए। उन्होंने बताया कि 7 8 मार्च को ग्राम पंचायत नितोड़ा में, 8 मार्च को शिवगंज की ग्राम पंचायत बडग़ावं में, रेवदर की ग्राम पंचायत गुलाबगंज में, 17 को सिरोही की ग्राम पंचायत सनपुर में, 20 को मोहब्बतनगर, 21 को सिरोही आबूरोड मुख्यालय पर, 21 22 को पिंडवाड़ा मुख्यालय पर, 22 को शिवगंज मुख्यालय पर, 27 को आबूरोड की ग्राम पंचायत ओर में, 28 मार्च को आबूरोड की ग्राम पंचायत उमरानी में शिविर आयोजित किए जाएंगे।
hin_Deva hin_Deva mai_Deva hin_Deva